На основу члана 8. Закона о министарским владиним и другим именовањима РС (Службени гласник РС бр. 25/03), Одлуке Скупштине општине Хан Пијесак о утврђивању критеријума за избор и именовање директора ЈУ Ветеринарска амбуланта Хан Пијесак и Одлуке о расписивању Јавног конкурса, Скупштина општине Хан Пијесак, расписује

**ЈАВНИ КОНКУРС**

**за избор и именовање**

Расписује се Јави конкурс за избор и именовање **директора ЈУ Ветеринарска амбуланта Хан Пијесак.**

**Мандат:** Директор се именују на период од 4 (четири) године.

**Опис послова:** Директор организује и руководи процесом рада у Ветеринарској амбуланти, организује стручни надзор над радом радника, предлаже пословну политику Ветеринарске амбуланте, предлажће Програм рада Ветеринарске амбуланте, извршава одлуке Управног одбора, наредбодавац је за извршење финансијског плана Ветеринарске амбуланте, одлучује о коришћењу средстава у складу са законом и општима актима Ветеринарске амбуланте, именује и разрјешава раднике са посебним овлаштењима и одговорностима, именује сталне и повремене комисије и друга тијела, одлучује о појединачним правима, обавезама и одговорностима радника у складу са законом, колективним уговором и општрим актима Ветеринарске амбуланте, одлучује о службеним путовањима, обавља и друге послове из оквира своје надлежности..

**Општи услови:**

1. да су држављани Републике Српске, односно БиХ,

2. да су старији од 18 година,

3. да нису отпуштени из државне службе на основу дисциплинске мјере на било којем нивоу власти у БиХ или ентитета у периоду од 3 године прије дана објављивања упражњене позиције,

4. да се на њих не односи члан IX 1. Устава БиХ,

**Посебни услови:**

1. да има високу стручну спрему,

2. да има најмање двије године радног искуства у струци,

3. да посједује организационе и руководне способности,

4. да није у сукобу интереса у вршењу функције у смислу Закона о сукобу интереса.

**Потребна документација и процедура**: Уз пријаву на конкурс кандидати су дужни приложити ( у оргиналу или овјереној копији): увјерење о држављанству, родни лист, својеручно потписану и овјерену изјаву- за испуњавање општих услова из тачака 3. и 4., те тачака 3 и 4.посебних услова, диплому о завршеној стручној спреми и доказ о радном искуству у струци.

Лични подаци о подносиоцима пријава су тајни и могу се прикупљати и обрађивати само у складу са Законом о заштити личних података. Документа приложена уз пријаву на конкурс неће се враћати кандидатима.

Пријаве са доказима о испуњавању општих и посебиних услова се могу доставити лично или поштом на адресу: Скупштина општине Хан Пијесак, Комисија за избор и именовање директора ЈУ Ветеринарска амбуланта Хан Пијесак. Рок за подношење пријаве је 15 дана од дана објављивања конкурса у „Службеном гласнику Републике Српске“ и дневном листу „Глас Српске“.

Ако конкурс не буде објављен истовремено рок ће се рачунати од дана последњег објављивања. Неблаговремене и непотпуне пријаве неће се узети у разматрање.

Са кандидатима који испуњавају услове конкурнса Комисија ће обавити интервју, о чему ће кандидати бити благовремено обавијештени.

Број: 01-111-5/22

Дана: 21.06.2022. године

ПРЕДСЈЕДНИК СКУПШТИНЕ ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Кристина Стојановић, дипл. ек)